چین میں کل افغانستان سے متعلق ہمسایہ ممالک کے وزرائے خارجہ کا اجلاس منعقد ہوگا

چین میں کل بروز بدھ افغانستان سے متعلق ہمسایہ ممالک کے وزرائے خارجہ کی تیسری دو روزہ کانفرنس منعقد ہوگی ۔

خبر کا کوڈ: 5239

تاریخ: 29 March 2022 - 20:47

مقدس دفاع نیوز ایجنسی کی رپورٹ کے مطابق چین کی جانب سے بدھ سے شروع ہونے والی افغانستان کے معاملات پر وزرائے خارجہ کی تیسری دو روزہ کانفرنس منعقد ہوگی ۔ کانفرنس میں ایران کے وزير خارجہ بھی شرکت کریں گے۔ چینی وزیر خارجہ وانگ یی اس اجلاس کی صدارت کریں گے۔

کانفرنس میں ایران، پاکستان، روس، تاجیکستان، ترکمنستان اور ازبکستان کے وزیر خارجہ یا ان کے نمائندے شرکت کریں گے۔

چین کے صوبہ انہوئی کے شہر تن شی میں ہونے والی اس کانفرنس میں شریک ممالک کے وزرائے خارجہ افغانستان کے عبوری وزیر خارجہ امیر خان متقی سے علیحدہ علیحدہ ملاقات بھی کریں گے۔

چینی وزارت خارجہ کے مطابق، اجلاس میں شرکت کے لئے انڈونیشیا اور قطر کو بھی شرکت کی دعوت دی گئی ہے۔